CELEX: 62008CN0366
Language: et
Date: 2008-08-11 00:00:00
Title: Kohtuasi C-366/08: Eelotsusetaotlus, mille esitas Oberlandesgericht München (Saksamaa) 11. augustil 2008 — Zentrale zur Bekämpfung unlauteren Wettbewerbs eV versus Adolf Darbo AG

25.10.2008   
            
            
               ET
            
            
               Euroopa Liidu Teataja
            
            
               C 272/12
            
         Eelotsusetaotlus, mille esitas Oberlandesgericht München (Saksamaa) 11. augustil 2008 — Zentrale zur Bekämpfung unlauteren Wettbewerbs eV versus Adolf Darbo AG
   (Kohtuasi C-366/08)
   (2008/C 272/21)
   Kohtumenetluse keel: saksa
   Eelotsusetaotluse esitanud kohus
   Oberlandesgericht München
   Põhikohtuasja pooled
   
      Hageja: Zentrale zur Bekämpfung unlauteren Wettbewerbs eV
   
      Kostja: Adolf Darbo AG
   Eelotsuse küsimused
   
               1.
            
            
               Kas Euroopa Parlamendi ja nõukogu 20. veebruari 1995. aasta direktiivi 95/2/EÜ toiduainetes kasutatavate lisaainete (välja arvatud värv- ja magusainete) kohta (1) III lisa A osas sätestatud mõistet „vähese suhkrusisaldusega keedised” tuleb tõlgendada nii, et see hõlmab ka keediseid nimetusega „ekstra keedis”? [Mõistete „keedis” ja „ekstra keedis” asemel on edaspidi kasutatud täpsemaid mõisteid „džemm” ja „ekstra džemm”.]
            
         
               2.
            
            
               Juhul kui vastus esimesele küsimusele on jaatav:
               
                           a)
                        
                        
                           Kuidas tuleb muus osas tõlgendada direktiivi 95/2/EÜ III lisa A osas sätestatud mõistet vähese suhkrusisaldusega džemmid?
                        
                     
                           b)
                        
                        
                           Kas seda mõistet tuleb tõlgendada nii, et see hõlmab ka džemme nimetusega „ekstra džemm”, mis sisaldavad 58 % lahustuvat kuivainet?
                        
                     
         
               3.
            
            
               Juhul kui vastused esimesele küsimusele ja teise küsimuse punktile b on jaatavad:
               Kas 20. detsembri 2001. aasta nõukogu direktiivi 2001/113/EÜ inimtoiduks ettenähtud puuviljadžemmide, -želeede ja -marmelaadide ning magustatud kastanipüree kohta (2) I lisa II osa teist lauset tuleb tõlgendada nii, et nimetust „ekstra džemm” lubatakse džemmide osas, mis sisaldavad vähem kui 60 % lahustuvat kuivainet, ka siis, kui nimetusele „ekstra džemm” ei ole selliste džemmide puhul kehtestatud väiksemaid nõudeid?
            
         
      (1)  EÜT L 61, lk 1; ELT eriväljaanne 13/15, lk 50.
   
      (2)  EÜT L 10, lk 67; ELT eriväljaanne 13/27, lk 190.